recursal/SuperWikiNEXT-32B huggingface dataset:
**עוזי מאיר** (נולד ב-1 בנובמבר 1951) הוא פוליטיקאי ישראלי שכיהן כראש עיריית יהוד-מונוסון בין השנים 1998–2003.

ביוגרפיה
--------

מאיר נולד ב-1 בנובמבר 1951 בבאר שבע, לאנואר ומרסל שעלו מעיראק. גדל והתחנך באור יהודה.

בשנות ה-30 לחייו עבר מאיר עם משפחתו ליהוד שם הקים את עסקיו ואת מרכז חייו והפך לדמות משפיעה בעיר. לפני כניסתו לפוליטיקה המקומית היה בעל עסקים בתחום המסעדנות, המזון ואף תיווך נדל"ן.

מאיר התמודד בבחירות למועצת יהוד ב-1993 מטעם סיעת "עוז". הוא נבחר למועצת העיר וכיהן כממלא מקום ראש העירייה.

בבחירות לראשות עיריית יהוד ב-1998 נבחר מאיר לראשות העיר כשהוא גובר על ראש העירייה המכהן שלמה בקשי. סיעתו "עוז" קיבלה 2 מנדטים. במהלך כהונתו כראש עיר אוחדה המועצה המקומית נוה מונוסון עם העיר יהוד ויהוד חוברה לשפד"ן.

מאיר התמודד שוב על ראשות עיריית יהוד בבחירות ב-2003 אך הפסיד ליוסף בן דוד שזכה במרב הקולות.

גם בבחירות בשנת 2008 ו-2013 התמודד עם סיעתו "עוז" ונכנס כחבר מועצת עיר.

לקראת הבחירות למועצת יהוד ב-2018 הודיע כי לא יתמודד לכהונה נוספת במועצה.

מאז תחילת שנות ה-90 מאיר הוא גם חבר מרכז במפלגת הליכוד ובמשך שנים מפלגת הליכוד ביהוד הייתה תחת הנהגתו.

נשוי לכרמלה ולהם חמישה ילדים.

קישורים חיצוניים
----------------

* עוזי מאיר, ברשת החברתית פייסבוק
**גיא פירר** (נולד ב-3 באוגוסט 1997), הוא ספורטאי ישראלי, המתחרה בסקי מים בכבלים ובסירות (ווייקבורד). הוא פעמיים ברציפות אלוף אירופה (2015 ו-2016).

ביוגרפיה
--------

פירר גדל במושב צורן. בגיל 10 החל לגלוש בסקי מים בכבלים בפארק דרום בתל אביב. מתאמן במועדון הספורט הימי Blue Wake, בהדרכתו של מוטי לוי.

### 2011

באליפות אירופה לנוער שנערכה בבלגרד, סרביה בשנת 2011 סיים פירר במקום חמישי בסקי מים בכבלים.

### 2012

#### סגן אלוף אירופה לנוער

באליפות אירופה לנוער שנערכה בדרום אפריקה בפברואר 2012 זכה פירר במדליית כסף בסקי מים בסירות בווייקבורד, אחרי גולש איטלקי ולפני גולש בריטי.

### 2013

באליפות אירופה לנוער שנערכה בשוודיה בספטמבר 2013 זכה פירר במדליית ארד בסקי מים בכבלים.

### 2014

#### אלוף אירופה לנוער

באליפות אירופה שנערכה בפולין ביולי 2014 זכה פירר במדליית זהב בסקי מים בסגנון ווייקבורד בתוצאה הגבוהה ביותר שאי פעם ניתנה לגולש בתחרות זו. שלושה שבועות לאחר מכן, באליפות העולם בסקי מים בכבלים שנערכה בנורווגיה באוגוסט הוא סיים במקום שביעי.

### 2015

#### אלוף אירופה

באליפות אירופה שנערכה בוורונה, איטליה בספטמבר 2015 זכה פירר במדליית זהב בסקי מים בסגנון ווייקבורד בתוצאה של 92 נקודות, הניקוד הגבוה שיותר שהושג אי פעם, לאחר שביצע תרגילים חדשים שעדיין לא נראו עוד באליפות.

### 2016

#### אלוף אירופה

באליפות אירופה שנערכה בישראל באגם המלאכותי שבפארק בגין זכה במדליות זהב בטורניר הבוגרים ובטורניר הנוער.

באליפות העולם בסקי מים שנערכה במקסיקו בנובמבר אותה שנה הוא זכה במדליית ארד. במדליית זהב זכה ליאור סופר מישראל.

### 2017

ביולי 2017, זכה במדליית ארד במשחקי העולם בסקי מים סירות.

קישורים חיצוניים
----------------

* גיא פירר, *The official website of the EAME Cable Wakeboard Council and the Cable Wakeboard World Council* (באנגלית)

הערות שוליים
------------

1. ↑  תוצאות הספורטאים הישראלים באליפות אירופה בסקי מים, עצמה - המרכז לאגודות ספורט עצמאיות
2. ↑  סקי מים: מדליית כסף לגיא פירר, באתר nrg‏, 18 בפברואר 2012
3. ↑  סקי מים: בוז'ו אלופת אירופה, סופר שלישי, 7 בספטמבר 2013
4. ↑  הר-נוי, ארבע מדליות לישראל באליפות אירופה בסקי מים, באתר *רוטר.נט* 19 ביולי 2014
5. ↑  הגולש ליאור סופר זכה באליפות העולם בווייקבורד, באתר ONE‏, 17 באוגוסט 2014
6. ↑  דניאל סיילן, ‏גיא פירר זכה במדליית הזהב באליפות אירופה, באתר ONE‏, 20 בספטמבר 2015
7. ↑  דבר ראשון, ‏גלשו למדליה, באתר דבר העובדים בארץ ישראל, 25.9.2016
8. ↑  סקי מים: ליאור סופר שוב אלוף העולם, באתר ynet, 13 בנובמבר 2016
9. ↑  משחקי העולם בפולין: מדליית ארד לנילי בלאק, באתר ONE‏, 30 ביולי 2017
דיאגרמה תלת־ממדית של מה שהיה אמור להיות iLoo. בתמונה נראה בית שימוש מרובע הצבוע בכחול, עם אסלה ממוקמת בצד ימין. מקלדת מחשב ומסך פלזמה ממוקמים מול האסלה והכיור נמצא במרכז. מעל הקובייה שאמורה להיות בית השימוש נראית אנטנת קליטה לאינטרנט אלחוטי עם גלים יוצאים ממנה. לוגו של MSN נמצא בפינה השמאלית של הדיאגרמה.ה-iLoo כפי שהוצג על ידי MSN UK והופץ על ידי ספקי החדשות.
ה-**iLoo** (קיצור ל-Internet Loo, בית שימוש אינטרנטי) היה פרויקט מבית מיקרוסופט שהיה אמור לאפשר בתי שימוש ניידים שתומכים באינטרנט אלחוטי. ה-iLoo, שהיה מתוכנן לשמש בפסטיבלי קיץ בריטים, תואר כבית שימוש נייד עם חיבור אינטרנט אלחוטי, מסך פלזמה מתכוונן, מקלדת אלחוטית עמידה למים, מערכת שמיעה היקפית עם שישה ערוצי סטראו ונייר טואלט עליו מוטבעים כתובות אתרי אינטרנט מוכרים. ל-iLoo תוכננו גם מקלדת ומסך נוספים מבחוץ, והיה צורך בשמירה עליהם כדי שלא ייגנבו. הפרויקט היה אמור להיות אחת מהיוזמות המצליחות של MSN בממלכה המאוחדת, שהיו אמורות להציג את האינטרנט במקומות לא רגילים, כמו ברחוב (MSN Street), בפסלי רחוב (MSN Park Bench) ובכיסאות חוף (MSN Deckchair).

הפרויקט הוכרז ב-MSN UK ב-30 באפריל בשנת 2003, והיה מושא לבדיחות רבות לפני שהוכרז כמתיחה על ידי מיקרוסופט ב-12 במאי. ב-13 במאי, הצהרה נוספת של מיקרוסופט טענה שלמרות שהפרויקט לא היה מתיחה, הוא בוטל מכיוון שהוא לא היה מקדם מספיק את המותג של MSN. פרויקט ה-iLoo של מיקרוסופט הוכרז כ"כישלון" ביחסי ציבור ב-*Online Journalism Review*.

תיאור
-----

ה-iLoo עוצב להיות בית שימוש נייד שתומך באינטרנט אלחוטי, שיאפשר למשתמשים לגלוש באינטרנט בזמן שהם נמצאים בבית השימוש.
מבחינה טכנית, המתקן תוכנן כך שיהיה בו חיבור פס רחב לאינטרנט אלחוטי 802.11b, מקלדת עמידה למים, מסך פלזמה מסתובב המחובר למחשב המריץ חלונות XP, מערכת שמיעה היקפית עם שישה ערוצי סטראו מתחת לכיור, נייר טואלט עליו מוטבעים כתובות אתרי אינטרנט מוכרים ושירותי שאיבה. 
מבחוץ, על המתקן היה אמור להיות לוגו של MSN ו"תחנת hotmail" עם מסך פלזמה ומקלדת נוספים, שישמשו את האנשים שממתינים בתור. ליד העמדה היה אמור להיות מוצב שומר, שיוודא שנעשה שימוש ראוי בציוד ושימנע גנבות של המוצרים. ה-iLoo היה אמור להיות מושק ב"כמות גדולה של פסטיבלי קיץ", ותוכנן להיות מושק אך ורק בבריטניה.
בור הציפורים סמוך ליישוב יצהר.
זווית נוספת של בור הציפורים
בור הציפורים
**בור הציפורים** (בערבית "בור אל חיספי" או בשמו הרשמי **קמין חסיף**. נקרא גם "בור הקאקים") ממוקם על גבעה ליד היישוב יצהר שבשומרון. בבור חיות מאות ציפורים רבות ושונות: יונים, קאקים (סוג של עורב) ובאריות (דרור הבארות). האתר אושר כשמורת טבע, אך טרם הוכרז ככזה.

בור הציפורים הוא קמין קרסטי בעומק של 100 מטר, הבנוי בצורת ארובה קרסטית אנכית לכל אורכה, שקרקעיתה מתרחבת לאולם גדול. הארובה הקרסטית נמצאת בשטח של סלע קירטון שאינו נמס במים ואין בו פעולה קרסטית. הפעולה הקרסטית של המסת סלע גיר התרחשה במעמקי הבור, ובשלב מסוים התמוטטה התקרה פנימה, וארובת ההמסה נחשפה במקום בלתי צפוי. תופעה זו נקראת בפי הגאולוגים בשם "ארובת יניקה".

בבור ניתן לצפות בתופעת טבע נדירה: בשעה שלפני שקיעת השמש, נראים קאקים שחורים רבים החוזרים לקינם על ידי "צניחה חופשית" לתוך הבור.

במקום ישנן טרסות קדומות ומתקנים חצובים בדרך. על גבעת הבור הוקמה נדנדה לנוחות המבקרים. הכיסוי הקירטוני מסביב לבור הוא דק, ולכן קיימת בקרבת הבור סכנה של התפוררות הקרקע. הירידה לבור מאוד מסוכנת ואפשרית רק בגלישת מצוקים.

עקב מיקום הבור רצוי לתאם את הביקור עם הצבא או עם רבש"ץ היישוב יצהר.

באוגוסט 2021 הוצתה השמורה על ידי תושבים פלסטיניים מהאזור.

גלריה
-----

* הבור ביחס לקבוצת מטייליםהבור ביחס לקבוצת מטיילים
* צילום לעומק הבורצילום לעומק הבור
* מבט עומק לבור הציפוריםמבט עומק לבור הציפורים

לקריאה נוספת
------------

* יוסי לשם, **הייעלמו גם קאקי השומרון?**, **טבע וארץ** כא, 1979, עמ' 136- 137

קישורים חיצוניים
----------------

ויקישיתוף מדיה וקבצים בנושא **בור הציפורים** בוויקישיתוף
* בור הציפורים ביצהר, מאתר לבן-כתום-לבן.
* שמורת קמין חסיף, באתר טבע ונופים בישראל

הערות שוליים
------------

1. ↑  הכרזה לשמורת טבע קמין חסיף, באתר מינהל התכנון, ‏22 ביוני, 1988
2. ↑  שמורת טבע הוצתה סמוך ליישוב יצהר, כוחות כיבוי במקום, באתר ערוץ 7, 4 באוגוסט 2021

| אתרים בשומרון |
| --- |
| צפון השומרון | תל דותן • עמק דותן • קסטלום בליסימום • יער ריחן • מצפה שלפים - עמק דותן • שומרון • יער שקד |  |
| מרכז השומרון | בריכת ישמעאל • עין מח'נה (מעיין עמשא) • האלות האטלנטיות • מצפה יוסף • מצפה הדר • מצפור רבבה • שכם הקדומה • קבר יוסף • הר גריזים • מוזיאון השומרונים • מקדש השומרונים בהר גריזים • יקב הר ברכה • הר עיבל • מזבח הר עיבל • באר יעקב (שכם) • עין כפיר • עיינות בידאן • הר כביר • בור הציפורים • סבסטיה • גבעת פינחס • קברי אלעזר ואיתמר • אלוני יצהר • קבר השייח' סלמן אל פארסי |
| מערב השומרון | המרפסת של המדינה • נחל קנה • גתות ברקן • דיר קלעה • פארק הצנירים • חורבת כורכוש • חורבת דיר סמען • חורבת צרידה |
| מזרח השומרון | מצפה שלושת הימים • מצפה מתן • תל חייא • חורבת עורמה • בריכת אירוס השומרון • מצפה אילן (אלון מורה) • מצפה בניו • בוסתן שלמה • טנא א-תחתא |
| דרום השומרון | קבר יהושע בן נון • קבר כלב בן יפונה • מעיין אייל • ח'ירבת סמארה • יקב טורא |
"**גשם שלי**" הוא שיר של להקת אתניX ואוהד מושקוביץ. השיר נכתב והולחן על ידי זאב נחמה ועובד על ידי יורם פויזנר. השיר יצא כחלק מהאלבום הטוב קורה.

תוכן השיר
---------

השיר כולל דימויים שונים של גשם ומזג אוויר חורפי, דברי אהבה בין גבר ואישה, וכן תפילה בסוף השיר.

ביקורות
-------

באתר ynet נכתב על השיר כי "זכה ללחן מורכב ונשמע כמו קלסיקה מיידית".

באתר מאקו כתבו כי "מדובר באחד השירים הטובים של אתניקס בשנים האחרונות, שיר שחוזר לדבר אל הקהל בגובה הלב. אם לא יקרו תקלות בלתי צפ[ו]יות – גם להיט רדיו עם פ[ו]טנציאל גדול מאוד".

באתר סרוגים דיברו על קשרו של השיר לגשם והוסיפו כי "השילוב בין אתניקס לזמר החסידי אוהד מ[ו]שקוביץ, הוא ללא ספק שילוב מעניין ואיכותי. קולות הרקע וחלק התפילה המיוחד ששר אוהד למילותיו ושירתו של זאב נחמה, סולן אתניקס הופך את השיר למשהו שמימי ומיוחד".

מצעדים
------

| 
‏‏‏  **מצעדים שבועיים (2013–2014)** |
| --- |
| מדינה | מצעד | מיקום שיא |
|  ישראל | מדיה פורסט ישראל | - |
| רשת ג' | 2 |
| אחד אחד | 3 |

| 
‏‏‏  **מצעדי סוף שנה (ה'תשע"ד)** |
| --- |
| מדינה | מצעד | מיקום שיא |
|  ישראל | מדיה פורסט ישראל | 17 |
| רשת ג' | 37 |

קישורים חיצוניים
----------------

* לדף השיר באתר הספרייה הלאומית

הערות שוליים
------------

1. 1 2 3  גשם שלי, מתוך אתר פזמונט
2. 1 2  אסף נבו, ‏תפילת הגשם של אתניקס: "גשם שלי", באתר ‏מאקו‏, 8 בדצמבר 2013
3. ↑  שי להב, החדש של אתניקס: קשה שלא לאהוב, באתר ynet, 27 ביולי 2015
4. ↑  לינוי משעלי, ‏הזמנה לגשם: השירים שמביאים את ריח החורף, באתר "סרוגים", 25 באוקטובר 2016
5. ↑  המצעד השבועי 20.2.2014, מתוך ארכיון המצעדים באתר גלגלצ
6. ↑  אסף נבו, ‏הזמר הכי מושמע השנה בישראל: אריק איינשטיין ז"ל, באתר ‏מאקו‏, 22 בספטמבר 2014
**רלסטון קרופורד**, באנגלית: **Ralston Crawford** ‏ (1906–1978) היה צייר, ליטוגרף וצלם מופשט אמריקאי.

### ראשית חייו

הוא נולד ב-5 בספטמבר 1906 בסנט קתרינס, אונטריו, ובילה את ילדותו בבפאלו, ניו יורק. הוא למד אמנות החל מ-1927 בקליפורניה במכון לאמנות אוטיס. לאחר שעבד בסטודיו של וולט דיסני, הוא חזר למזרח ארצות הברית ללימודים נוספים באקדמיה של פנסילבניה לאמנויות יפות, ובקרן בארנס, שם נחשף לאמנותם של פיקאסו ומאטיס. לאחר שנסע לפריז, קרופורד נרשם לאקדמיה קולרוסי ב-1932, ואחריה בילה שנה באקדמיה בסקנדינביה.  בשנת 1934, הוא ערך את תערוכת היחיד הראשונה שלו במכללה לאמנות של מכון מרילנד

### יצירה

קרופורד היה ידוע בעיקר בזכות ייצוגיו המופשטים של החיים והתעשייה העירונית. עבודתו המוקדמת הציבה אותו עם אמנים פרסיסיוניסטים כמו ניילס ספנסר וצ'ארלס שילר. הם התמקדו בתיאורים ריאליסטיים וברורים של מפעלים, גשרים ומספנות. עבודתו המאוחרת יותר הייתה מופשטת מבחינה גאומטרית. בספרד הוא צפה במלחמות שוורים ובתהלוכה הדתית במהלך השבוע הקדוש בסביליה. בניו אורלינס, הוא צייר וצילם בתי קברות וכן צייר מוזיקאי ג'אז בהופעה. מגזין פורצ'ן שלח את קרופורד לאזור איי ביקיני ב-1946 כדי לתעד ניסוי נשק גרעיני.

במהלך התקופה המופשטת שלו, הוא אמר, "אני לא מרגיש מחויב לחשוף את הצורות. ייתכן שהן נעדרות לחלוטין לצופה ביצירה, או אפילו לעצמי, אבל מה שיש, מופשט ככל שיהיה, צומח מתוך משהו שאני ראיתי. אני מייצר תמונות."

בשנת 1972 זכה קרופורד בפרס מהאקדמיה הלאומית לעיצוב.

### מוות

ב-27 באפריל 1978, קרופורד מת מסרטן ביוסטון, טקסס, הותיר אחריו אשתו פגי (1917–2015) ושלושה ילדים. באותה תקופה, יצירותיו נכללו באוספים הציבוריים של מוזיאון הונולולו לאמנות, מוזיאון המטרופוליטן לאמנות, המוזיאון לאמנות מודרנית, מוזיאון וויטני לאמנות אמריקאית, מרכז ווקר לאמנות ומוזיאון טולדו לאמנות. 

קרופורד קבור בבית הקברות מס' 3 של סנט לואיס בניו אורלינס, במרחק קצר מאחד מבתי הקברות הקתוליים שבהם הפיק רבות מיצירותיו.

אשתו, פגי קרופורד, מייסדת האגודה לאמנות מודרנית, שלימים תהפוך למרכז לאמנויות עכשוויות בסינסינטי, אוהיו, מתה ב-18 באפריל 2015.

הערות שוליים
------------

1. ↑  Freeman, R.B. (1973). Graphics '73 : Ralston Crawford. Lexington: University of Kentucky Press.
2. ↑  Thurber, Hali. "Ralston Crawford". Caldwell Gallery Hudson.
3. ↑  Artists, Schoelkopf Gallery (באנגלית)
4. ↑  Haskell, B. (1985). *Ralston Crawford.* New York: Whitney Museum of American Art.
5. ↑  Hirschl & Adler Galleries. (1993). Ralston Crawford: images of war. New York: author
6. ↑  Ralston Crawford is Dead at 71; Abstract Painter and Lithographer". New York Times. 2 May 1978.
7. ↑  Rosen, Steven (22 May 2015). "CAC Announces the Death of Founding Member Peggy Crawford". City Beat.

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1331794
* BnF: cb149720455 (data)
* GND: 122715942
* ICCU: USMV869652
* ISNI: 0000 0000 7825 0748
* LCCN: n83165928
* PIC: 13321
* RKD: 19010
* SNAC: w6bk1g6n
* SUDOC: 163271593
* Trove: 804750
* ULAN: 500029588
* VIAF: 76588636
* WorldCat: lccn-n83165928

 |
עיצובים מורכבים שונים
 ילד מקשט לאופאבראוד לפני הטיגון
**לאופאבראוד** (באיסלנדית: **Laufabrauð**; מילולית "לחם עלים", (לפעמים נקרא גם "לחם פתיתי שלג") הוא סוג מסורתי של לחם איסלנדי שנאכל כמעט אך ורק בעונת חג המולד.

מאפיינים
--------

מקורו מצפון איסלנד, אך הוא נצרך כיום בכל הארץ. הוא מורכב מעוגות שטוחות ודקות מאוד בקוטר של כ-15 עד 20 ס"מ, מעוטר בדוגמאות גאומטריות דמויי עלים ומטוגן קצרות בחֶלֶב (צורה מעובדת של שומן בשר בקר או שומן בשר כבש, המורכב בעיקר מטריגליצרידים) או בשמן חם.

הכנה
----

ניתן לקנות את לאופאבראוד במאפיות או להכינו בבית, מבצק מוכן או מבצק עשוי בבית. דוגמאות נחתכות ביד או שנוצרות באמצעות גלגלת פליז כבדה, laufabrauðsjárn (כלומר "ברזל עלים"). הדפוס הנפוץ ביותר מורכב משורות של דשים דמויי "V"; כל דש חופף עם הבא כדי ליצור עיצוב דמוי צמה. לאחר מכן השורות יכולות ליצור תבנית גדולה יותר, כגון פתית שלג או אות. הכנת לחם עלים בבית היא בדרך כלל משימה משפחתית ולעיתים קרובות חלק מהותי בהכנות לחג המולד, שם מתאספים כמה דורות ולוקחים חלק בקישוט.

קישורים חיצוניים
----------------

* מצגת המציגה כיצד מכינים את לאופאבראוד
* הכנת לאופאבראוד, לחם חג המולד האיסלנדי (מצגת אודיו)
* לחלוף לחג המולד, סקירת איסלנד

הערות שוליים
------------

1. ↑  Nanna Rögnvaldardóttir (2004). *Cool Cuisine*. Vaka-Helgafell. p. 96. ISBN 9979-2-1767-7. OCLC 253801447.
2. 1 2 3  Salvör Gissurardóttir (2000). "Laufabrauð - "Leaf Bread"". אורכב מ-המקור ב-2007-12-15. נבדק ב-2007-12-09.
3. 1 2  Hanneck, Maike (2004). *Island-Kochbuch* (בגרמנית). túrí. pp. 30–31. ISBN 9979-9641-0-3. OCLC 76585143.
4. ↑  Nanna Rögnvaldardóttir. "Leaf Bread for Christmas". אורכב מ-המקור ב-2007-02-16. נבדק ב-2009-11-29.
**דמיטרי ולדימירוביץ' פרפיונוב** או **דמיטרו וולודימירוביץ' פרפיונוב** (באוקראינית: **Дмитро Володимирович Парфьонов**, ברוסית: **Дмитрий Владимирович Парфёнов** ‏ נולד ב-11 בספטמבר 1974) הוא כדורגלן עבר ומאמן אוקראיני-רוסי.

קריירה
------

### כשחקן

כבוגר בית הספר לכדורגל של צ'רנומורץ אודסה הוא המשיך להתחנך במועדון, ושיחק במדי צ'רנומורץ במשך 7 עונות. במדיה זכה בגביע האוקראיני בכדורגל (1992, 1993/94), וסיים במקום השני בטבלת האליפות באוקראינה (1994/95, 1995/96) ועוד פעמיים סיים במקום השלישי (1992/93, 1993/94). הוא שיחק מספר חודשים בדנייפרו דנייפרופטרובסק ובשנת 1998 עבר לרוסיה.

ברוסיה הוא שיחק במדי ספרטק מוסקבה, עימה זכה ארבע פעמים רצופות באליפות רוסיה (בשנים 1998—2001) וזכה בגביע הרוסי בעונת 1997/98). הוא שיחק כקשר אחורי, אך לאחר פציעה שספג בשנת 2002, חלה נסיגה בקריירת המשחק שלו. בשנת 2005 עזב את ספרטק, ועבר לשחק במועדונים קטנים יותר, בהם, דינמו מוסקבה, חימקי, ארסנל קייב וסאטורן. הוא סיים את קריירת המשחק שלו במדי ארסנל טולה בעונת 2012, כאשר הקבוצה התמודדה בליגת הכדורגל החובבנית.

הוא הופיע במדי אוקראינה 18 פעם בשנים 1996—2004.

### כמאמן

את קריירת האימון שלו החל במטה האימון של נבחרת רוסיה בכדורגל עד גיל 17 בשנת 2012. לאחר מכן אימן את מועדון הכדורגל טקסטילשצ'יק מהעיר איוואנובו ותחתיו התבסס המועדון כאחד ממועדוני הכדורגל החזקים בליגה השנייה ברוסיה.

הוא הסב את תשומת לבם של מנהלי קבוצת טוסנו ממחוז לנינגרד והוא מונה למאמן קבוצת הכדורגל טוסנו בשנת 2015, איתה זכה בגביע הלאומי והוביל את הקבוצה לזכייה בגביע הרוסי בכדורגל ולהעפלה לליגת העל הרוסית בכדורגל, מה שסייע לו בהמשך להתמנות למאמן בקבוצת אורל, איתה העפיל לגמר הגביע הרוסי בכדורגל שנה לאחר שזכה בטורניר עם טוסנו ובכך העפיל לגמר הגביע פעם שנייה ברציפות. בעונת 2019/2020 התפטר משלא הצליח לשחזר את ההישג.

תארים
-----

### כשחקן

* אליפות רוסיה: 1998, 1999, 2000, 2001
* הגביע הרוסי בכדורגל: 1998
* הגביע האוקראיני: 1992, 1994

### כמאמן

* הגביע הרוסי בכדורגל: 2018

קישורים חיצוניים
----------------

ויקישיתוף מדיה וקבצים בנושא **דמיטרי פרפיונוב** בוויקישיתוף
* 

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר National Football Teams

* פרופיל, באתר FootballDatabase.eu

* פרופיל המאמן, באתר Transfermarkt

הערות שוליים
------------

1. ↑  Тренер, который сохранит прописку. Дмитрий Парфенов убедил
**טיסה 243 של אלוהא איירליינס** הייתה טיסה פנימית בין איי הוואי, שב-28 באפריל 1988 נאלצה לנחות נחיתת אונס לאחר פיצוץ שקרע חלק רחב ממעטה השדרה העליונה במטוס.

תיאור המקרה
-----------

ב-28 באפריל 1988 המריא מטוס מסוג בואינג 737-200 של חברת התעופה של הוואי, אלוהא איירליינס, לטיסה שגרתית משדה התעופה של הילו באי הדרומי ביותר של הוואי להונולולו. טיסה זאת הייתה אמורה להיות טיסה קצרה בת כחצי שעה, טיסה שגרתית בין האיים, שצוות המטוס והטייסים היו רגילים בשכמותה מזה שנים, אפילו מספר פעמים ביום. מטוס ה-737 היה מטוס כבן 19 שנים אשר טס מעל 35,000 טיסות במהלך שירותו באלוהא, רובן טיסות קצרות. על המטוס היו 90 נוסעים ו-5 אנשי צוות המטוס.

המטוס המריא משדה התעופה בשעת צהריים, וטיפס לגובה 24,000 רגל. במהלך השיוט נשמע קול פיצוץ חזק במרכז המטוס. חתיכה מן הגג של המטוס בגודל של כ-35 מטר מרובע נקרעה מן המטוס. הנוסעים ואנשי הצוות המבוהלים נאלצו לשרוד ברוחות עזות במהירות גדולה פי שלושה ממהירות הוריקן, ובקור מקפיא. הדיילות לא יכלו להגיע לתא הטייס וגם לא יכלו לתקשר עם הטייסים, כך שלא הייתה ידיעה בתא הנוסעים אם הטייסים עדיין חיים ושולטים במטוס.

הטייסים, שנשארו בחיים ועדיין הטיסו את המטוס, נאלצו לנחות במהירות האפשרית ופנו לעבר שדה התעופה קהולוהי באי מאווי. הקרע הענק בגוף המטוס הקשה על השליטה בו, אך הטייסים הצליחו להנחיתו בבטחה בשדה התעופה.

אומדן האבדות לאחר הנחיתה העלה כי הדיילת המבוגרת ביותר מבין צוות הדיילים, סי בי לנסינג, נהרגה כאשר נפלטה דרך הפתח שנפער בגוף המטוס וגופתה עדיין לא נמצאה. בין הנוסעים היו פצועים, רובם פצועים קל עד בינוני וחלקם קשה. הפציעה הקשה ביותר הייתה סדק בגולגולת.

חקירת התאונה
------------

חקירה מקיפה שנערכה על ידי הלשכה הלאומית לבטיחות בדרכים של ממשלת ארצות הברית קבעה כי המעטה נקרע בשל כשל עייפות החומר שהואץ על ידי סדקי שיתוך קשים (המטוס שירת באקלים לח ורווי מי מלח, שהם גורמים מרכזיים לשיתוך מתכות).

הכשל נבע מהפרדות בדבק האפוקסי שחיבר בין מעטי האלומיניום שבגוף המטוס, שככל הנראה היו קיימות עוד בזמן ייצור המטוס. לתוך ההפרדות חדרו מי מלח, שהחלו בשיתוך המתכת. השיתוך ריווח את ההפרדה שבין המעטים, והוסיף בכך עוד לחץ על המסמרות שחיברו גם הן בין המעטים. בשלב מסוים נסדק החומר, ובמהלך הטיסה נקרע, וגרם למעטה להתנתק כליל מן המטוס. מדו"ח החקירה עולה כי נוסעת הבחינה בבוקר הטיסה בסדק באזור דלת הכניסה הקדמית, אך לא הודיעה על כך לאיש.

החקירה מצאה כי המטוס חרג משמעותית ממספר הטיסות ושעות הטיסה שהגדירה חברת בואינג בספרות היצרן - במהלך 19 שנות פעילותו המטוס השלים 89,090 מחזורי נחיתה והמראה (כ-12 מחזורים ביממה), בעוד מגבלת היצרן היא 75,000. כמו כן, התגלה שחברת אלוהא פרסה את ביקורת האחזקה המחזורית הארוכה (ביקורת "דרג ב'") על פני מספר שעות מדי בוקר, במקום לערכה בצורה רציפה וללא הפרעה. בנוסף הסתבר שלא נערכו בדיקות לא הורסות בשיטת זרמי ערבולת שהוגדרו בספרות היצרן.

בעקבות המקרה, הוכרה בעיית "המטוסים המזדקנים". חברות התעופה הגדולות בעולם הוציאו משירות מטוסים ותיקים, והחלו לערוך ביקורות אחזקה גם בהתאם למספר ההמראות והנחיתות של המטוס, ולא רק בהתאם לגילו.

קישורים חיצוניים
----------------

ויקישיתוף מדיה וקבצים בנושא **טיסה 243 של אלוהא איירליינס** בוויקישיתוף
* תיק התאונה והיסטוריית המטוס של טיסה 243 של אלוהא איירליינס, באתר Aviation Safety Network (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007574714305171
* LCCN: sh2010008196

 |
**אסעד אסעד** (בערבית: **أسعد أسعد**; נולד ב-10 בפברואר 1944) הוא פוליטיקאי דרוזי-ישראלי, חבר הכנסת לשעבר מטעם הליכוד ויועץ ראש הממשלה לענייני דרוזים וצ'רקסים.

קורות חיים
----------

אסעד נולד בבית ג'ן. התגייס לצה"ל בנובמבר 1963 ושירת ביחידת המיעוטים. ב-1968 מונה למפקד פלוגה שעסקה בפינוי מוקשים ובהכשרת צירים בסיני. ב-1970 מונה למפקד פלס"ר שחר בגבול הצפון, במלחמת יום הכיפורים לחם בגזרת הצפון, שימש סגן מפקד חטיבה ומפקד חטיבה בדרגת אלוף-משנה. סיים את המכללה הבין-זרועית לפיקוד ולמטה בהצטיינות. במהלך מלחמת לבנון הראשונה, פיקד על כוחות צה"ל בהרי השוף ובעת מלחמת ההרים, בה טבחו הפלנגות הנוצריות בדרוזים. בעת ששירת היה הקצין הדרוזי בעל הדרגה הגבוהה ביותר.

לאסעד תואר ראשון במדעי המדינה ובהיסטוריה של המזרח התיכון מאוניברסיטת חיפה. הוא השתתף בסמינרים שונים של האקדמיה הבינלאומית לשלום בניו יורק. בשנת 1988 הושאל מהצבא למשרד החוץ והיה חבר במשלחות ישראל לאו"ם, בעת שבנימין נתניהו שימש כשגריר. ב-1991 יצא עם משלחת ישראל לוועידת מדריד.

לקראת הבחירות לכנסת השלוש עשרה התמודד בבחירות המקדימות של הליכוד וזכה במקום ה-31. לאחר שהליכוד זכה ב-32 מושבים, כיהן כחבר הכנסת בכנסת ה-13 בשנים 1992–1996. היה חבר בוועדת הפנים והגנת הסביבה, בוועדת החינוך, התרבות והספורט, בוועדת העבודה, הרווחה והבריאות, בוועדה למאבק בנגע הסמים ובוועדת החקירה הפרלמנטרית בנושא המגזר הבדואי בישראל. בנוסף, היה חבר בוועדה למינוי קאדים. אסעד היה מחברי הכנסת הבודדים מטעם הליכוד שלא הצביעו בהצבעה בכנסת נגד הסכם אוסלו הראשון, לצד מאיר שטרית ורוני מילוא. זאת לאחר שנפגע מדברי חברי הכנסת של הליכוד, שאמרו שאין "רוב יהודי" להסכם בכנסת. הוא אף שקל להצביע בעד ההסכם, בעקבות לחץ של נציגי העדה הדרוזית, שביקשו להראות שהעדה שוחרת שלום למרות שאנשיה משרתים בצה"ל. בעקבות הימענותו בהצבעה דרשו מספרי חברי כנסת של הליכוד להדיחו מהמפלגה.

לאחר שלא הוצב במקום ראלי ברשימת הליכוד בבחירות לכנסת הארבע עשרה ולא נכנס לכנסת, מונה ליועץ ראש הממשלה לנושא דרוזים. בתוקף תפקידו תיווך בניסיונות להביא לפשרה עם מצרים בפרשת עזאם עזאם.

בשנות ה-2000 היה בין מנהיגי העדה הדרוזית ועמד בראש הפלג היריב למשפחת טריף.

היה חבר הוועד המנהל של המועצה לשלום ולביטחון.

קישורים חיצוניים
----------------

* 

* אסעד אסעד, באתר הכנסת (לגרסה בערבית)

* אסעד אסעד, באתר כנסת פתוחה
* אלוף-משנה אסעד אסעד - רשת ב - 2 באוגוסט 2018
* ערוץ הכנסת -אהרן ברנע מראיין אל"מ במיל' אסעד אסעד - 2 באוגוסט 2017, סרטון באתר יוטיוב

הערות שוליים
------------

1. 1 2 3  אורן כהן, גורל העם היהודי שלכם, חדשות, 24 בספטמבר 1993
2. ↑  יהודה גורן, הסורים ערכו "וודסטוק" למען הדרוזים ברמת הגולן, מעריב, 14 במאי 1989
3. ↑  רן דגוני, אסעד אסעד חבר המשלחת לאו"ם הסביר לטד קנדי את בעיות ישראל, מעריב, 26 ביוני 1988
4. ↑  פאיז עבאס, מדריד 91 - עיתונות - "אסעד פגע בדרוזים", חדשות, 4 בנובמבר 1991
5. ↑  הנבחרים, חדשות, 28 בפברואר 1992
6. ↑  אורן כהן, הילה טוב, פאיז עבאס, אדי גל, אסעד: ביבי חברי, תסלח לי אבל מצפוני אומד לי להימנע, חדשות, 23 בספטמבר 1993
7. ↑  אורן כהן, בליכוד תובעים להדיח את אסעד, שטרית ומילוא, חדשות, 24 בספטמבר 1993
8. ↑  אורה קורן והסוכנויות, ‏שגרירות מצרים מאשרת: אזרח ישראלי נעצר בחשד שהיה מעורב בעבירת ריגול, באתר גלובס, 13 בנובמבר 1996
9. ↑  יוסי מלמן, יריבים רבים ליונה דרוזית, באתר הארץ, 14 בספטמבר 2001
**פו הדב: דם ודבש 2** (באנגלית: **Winnie-the-Pooh: Blood and Honey 2**) הוא סרט סלאשר עצמאי שנכתב על ידי מאט לסלי, ובוים על ידי רייס פרייק-ווטרפילד, שגם הפיק יחד עם סקוט ג'פרי. זהו המשך רציף לסרט "פו הדב: דם ודבש" משנת 2023. הסרט מבוסס ומשמש כעיבוד אימה לספרו של אלן אלכסנדר מילן "פו הדב" משנת 1926. בסרט מככבים סקוט צ'יימברס, ראיין אוליבה, לואיס סנטר וסיימון קאלו.

בעקבות ההצלחה המסחרית של הסרט הראשון, הבמאי פרייק-ווטרפילד הביע עניין בסרט המשך, שאושר בנובמבר 2022. צוות השחקנים ניקולאי ליאון, קרייג דייוויד דאוסט וכריס קורדל לא יחזרו לסרט ההמשך, ואושר צוות שחקנים חדש הכולל את צ'יימברס, אוליבה ומקנזי שיגלמו את כריסטופר רובין, פו הדב וחזרזיר, בהתאמה, בספטמבר 2023.

הסרט עתיד לעלות לאקרנים בפברואר 2024.

צוות השחקנים והדמויות
---------------------

* סקוט צ'יימברס - **כריסטופר רובין**, חבר ילדות של פו הדב.
* סיימון קאלו - **קוונדיש**
* ראיין אוליבה - **פו הדב**, חברו הטוב ביותר של כריסטופר רובין.
* פיטר דה-סוזה-פייהוני - **פו הדב בצעירותו**
* לואיס סנטר - **טיגר**, חברו של פו הדב.

הפקה
----

ביוני 2022, הבמאי רייס פרייק-ווטרפילד הביע עניין ביצירת סרט המשך ל"פו הדב: דם ודבש", והצהיר שהוא רוצה "להגביר את זה עוד יותר ולהשתגע עוד יותר ולהיות קיצוני עוד יותר". בספטמבר 2023 נחשפו תמונות טיזר, שמציגים תקציב גבוה יותר מהסרט הקודם, כמו גם את הדמות החדשה ינשוף. רייס פרייק-ווטרפילד אישר כי הסרט יכלול צוות שחקנים חדש ועיצובי דמויות חדשים, ויתרחש בקהילת אשדאון ולא ביער מאה העצים. בנוסף תופיע דמותו של טיגר, שנעדר מהסרט הראשון מאחר שזכויות היוצרים בהופעתו הראשונה היו בתוקף באותה העת.

שון הריסון, שעבדה בעבר על הפקות הסרטים כמו "מלחמת העולם Z", סדרת סרטי "הארי פוטר" וסדרת הטלוויזיה "משחקי הכס", היא מעצבת התלבושות והגור של הסרט, בעוד שפאולה אן בוקר תעבוד על האפקטים המיוחדים. התברר שפרייק-ווטרפילד מתכוון לגרום לפו להניף מסור חשמלי כנשק בסרט.

הפצה
----

"פו הדב: דם ודבש 2" עתיד לעלות לאקרנים ב26 במרץ 2024.

קישורים חיצוניים
----------------

* "פו הדב: דם ודבש 2", במסד הנתונים הקולנועיים IMDb (באנגלית)
* "פו הדב: דם ודבש 2", באתר Rotten Tomatoes (באנגלית)
* "פו הדב: דם ודבש 2", באתר Metacritic (באנגלית)
* "פו הדב: דם ודבש 2", במסד הנתונים הקולנועיים KinoPoisk (ברוסית)

הערות שוליים
------------

1. ↑  Yossman, K. J. (September 8, 2023).
"'Shakespeare in Love' Star Simon Callow Joins Cast of 'Winnie the Pooh: Blood and Honey 2' (EXCLUSIVE)". Variety. Retrieved September 9, 2023.
2. ↑  Remley, Hilary (September 8, 2023).
"Winnie the Pooh Is Back For Revenge in First 'Blood and Honey 2' Images". Collider. Retrieved September 9, 2023.
**יובל בן דב** (נולד ב-4 באוגוסט 1973) הוא קצין צה"ל במילואים בדרגת אלוף-משנה. בתפקידו האחרון בשירות סדיר הוא שימש מפקד תותחנים פיקודי (מת"פ) בפיקוד דרום ולפני כן מפקד בית הספר לתותחנות שדה.

ביוגרפיה
--------

בן דב גדל בגבעתיים, למד בתיכון שמעון בן צבי, עסק בהתנדבות וכיהן כנשיא ארצי של ארגון הנוער "נוער לנוער". 

### שירות צבאי

עם גיוסו לצה"ל בשנת 1991 שובץ בן דב בחיל התותחנים ושירת בגדוד 411 "קרן". הוא יצא לקורס קציני חת"ם ועם סיומו שב לגדוד. בשנת 1996, בעת מבצע ענבי זעם פיקד על סוללה בגדוד 55. 

בן דב מונה ב-2005 למפקד גדוד "רשף", הוא הודח מתפקידו בתחילת 2006 בעקבות תאונת אימונים בה נהרג חייל מהגדוד. ב-2007 מונה למפקד גדוד "דרקון". בספטמבר 2008 הוא היה מפקד גדוד דרקון בעת ש-17 מחיילי הגדוד נפגעו בפיגוע דריסה בירושלים. 

בשנת 2011 הועלה בן דב לדרגת אלוף-משנה ומונה למפקד אגד מילואים 209 ורמ״ט אוגדה 366. בשנת 2013 מונה למפקד בית הספר לתותחנות שדה (מחנה שבטה), ובשנת 2015 מונה למפקד תותחנים פיקודי (מת"פ) בפיקוד דרום.

כמפקד, פעל יובל בן דב רבות למען שוויון מגדרי בצה"ל, הן בשילוב נשים במערך הלוחם והן בהתנגדותו להדרת נשים בטקסים צבאיים. במשך כל שירותו הצבאי ליווה אל"ם בן דב מקרוב ובאופן אישי משפחות שכולות של חיל התותחנים. כאלוף-משנה הוא יצא בראש משלחת של קציני צה"ל לסיור במחנות ההשמדה בפולין.

כיום פועל כרכז שכבה, מורה לאזרחות ומחנך.

חיים אישיים
-----------

בן דב הוא בוגר המכללה לפיקוד ומטה, וכמו כן הוא בעל תואר ראשון במדעי המדינה מאוניברסיטת בר-אילן, ותואר שני מאוניברסיטת חיפה, גם הוא במדעי המדינה. 

יובל בן דב מתגורר במודיעין, נשוי לעורכת הדין אדוה אלאב ואב ל-4 ילדים.

קישורים חיצוניים
----------------

* יהושע בריינר‏, הדרקון מהתותחנים מנסה להתאושש, באתר וואלה!‏, 27 בספטמבר 2008
* 'לשלב טכנולוגיה מתקדמת עם לחימה מבצעית', באתר ערוץ 7, 24 בנובמבר 2013
* יהודה גולן, אתה תותח, אין עליך, באתר מודיעין ניוז, ‏24 ביוני 2014
* צה"ל: "במלחמה הבאה נהפוך את מנהרות חמאס למלכודות מוות", באתר ynet, 11 בינואר 2017
* טל לב רם, ‏מפקד התותחנים בפיקוד דרום: "צריכים להיות חכמים, לא רק צודקים", באתר מעריב אונליין, 11 באוגוסט 2018

הערות שוליים
------------

1. ↑  חנן גרינברג, מג"ד שהודח בשל תאונה מבצעית, ישוב לפקד, באתר ynet, 22 בפברואר 2007

| מפקדי עוצבת כידון  |
| --- |
| 

|  |
| --- |
| יהודה נאות • נתן שרוני • יעקב עקנין • משה פלד • יעקב ארז • נחום שלום • שמעון בן-דוד • עודד טירה • אהוד אברמסון • שמעון רום • דורון קדמיאל • ארנון בן עמי • יעקב בן קיקי • מוטי הוד • עיבל גלעדי • צביקה פוקס • איציק פדהצור • אילן אפרת • בני מר • רועי ריפטין • יוסי סקל • שמעון ליטמן • יובל בן דב • רמי אבודרהם • גיא מרקיזנו • יאיר נתנס • צבי ארדן |

 |
פירוש נוסף ערך זה עוסק בנווט אנגלי. אם התכוונתם למשמעות אחרת, ראו ויליאם אדמס (פירושונים).
ויליאם אדמס.
**ויליאם אדמס** (באנגלית: **William Adams**;‏ 24 בספטמבר 1564 - 16 במאי 1620) היה נווט אנגלי, ככל הנראה הבריטי הראשון שהגיע ליפן.

שנותיו הראשונות
---------------

אדמס נולד בשנת 1564 בעיירה ג'ילינגהאם שבממלכת אנגליה. לאחר מות אביו בגיל 12, הפך לחניכו של ניקולס דיגינס, בעל מספנה. הוא בילה את 12 השנים הבאות בלימוד בניית אניות, אסטרונומיה וניווט לפני שהצטרף לחיל הים הבריטי.

מימאי לסמוראי
-------------

בשנת 1598 נבחר אדמס להיות נווט למשלחת של חמש ספינות הולנדיות:

* ה-Hoop (תקווה)
* ה-Liefde (אהבה או צדקה)
* ה-Geloof (אמונה)
* ה-Trouw (נאמנות)
* ה-Blijde Boodschap (בשורת הנצרות)

מטרת המשלחת הייתה להגיע אל איי המזרח הרחוק הלא מוכרים. לאחר מסע בן שנתיים עגנה אונייתו של אדמס בחופי יפן.

אדמס יצא להפלגה מרוטרדם ביוני 1598 על ה-Hoop והצטרף לשאר הספינות ב-24 ביוני. הספינה נטרפה לחופי קיושו. הישועים ששהו ביפן, יעצו ליפנים להוציא להורג את אנשי הספינה, שהיו פרוטסטנטים, בנימוק שהם שודדי ים. אולם השוגון טוקוגאווה איאיאסו גילה בהם עניין, התרשם מאדמס ומכישוריו, שחרר את הצוות ההולנדי, אך השאיר את אדמס כיועצו לענייני ספנות וסחר חוץ.

עד מהרה נקלע אדמס למאבק בין שני שליטי מחוזות יפנים, איאיאסו ואישידה מיצונארי, על שלטון המנהיגות הצבאית של יפן. במהלך שהותו ביפן והתאקלמותו קיבל אדמס מעמד של סמוראי על ידי איאיאסו.

חיים אישיים
-----------

אדמס נישא לראשונה באנגליה בשנת 1589 למרי היין ממנה נולדו לו 2 ילדים, בן בשם ג'ון אדמס ובת בשם דיליברנס אדמס.
ביפן נישא לאשתו השנייה אויוקו וממנה נולדו לו 2 ילדים נוספים, בן בשם ג'וזף אדמס ובת בשם סוסנה אדמס.

בצוואתו הורה לחלק את ירושתו בין ארבעת ילדיו.

עם פטירתו בשנת 1620 נקבר אחר כבוד בהיראדו במחוז נגסאקי, שם קברו מצוי עד היום. בשנת 1931 בזמן חפירה ארכיאולוגית במקום נמצאו שרידי אדם, בין השנים 2019-2020 ערכו בדיקות גנטיות על השלד ובהשוואה לממצאים ולצאצאיו של אדמס, נמצא שהשלד אכן שייך לו.

ראו גם
------

* הרומן "שוגון", המבוסס על סיפורו של אדמס.

קישורים חיצוניים
----------------

ויקישיתוף מדיה וקבצים בנושא **ויליאם אדמס** בוויקישיתוף
* ויליאם אדמס, באתר "Find a Grave" (באנגלית)
* ויליאם אדמס, באתר אנציקלופדיה בריטניקה (באנגלית)
* סרטון תיעודי אודות חייו של אדמס (אנגלית).

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298988605171
* BIBSYS: 11017494
* BnF: cb12389756b (data)
* BPN: 16632705
* CiNii: DA0428107X
* GND: 118846086
* ISNI: 0000 0000 8112 3600
* LCCN: n78069227
* NDL: 00620245
* NKC: jn20031002003
* NLA: 35647982
* NLP: a0000001741349
* NTA: 09105527X
* SNAC: w6k9537g
* SUDOC: 032980353
* Trove: 1026128
* VIAF: 32793871
* WorldCat: lccn-n78069227

 |
**דריה ולדימירובנה סטרוקוס** (באנגלית: **Daria Vladimirovna Strokous**; ברוסית: **Дарья Владимировна Строкоус**; נולדה ב-25 בספטמבר 1990) היא דוגמנית, שחקנית קולנוע וצלמת רוסייה.

ביוגרפיה
--------

סטרוקוס נולדה במוסקבה, רוסיה (אז ברית המועצות) לוולדימיר ואולגה סטרוקוס. זמן קצר לאחר שנולדה, עברה משפחתה לבנין שם התגוררה ולמדה עד גיל חמש.

### קריירת דוגמנות

בספטמבר 2007 היא הופיעה לראשונה בשבוע האופנה במילאנו ובשבוע האופנה בפריז. הופעת הבכורה שלה הייתה בלעדית בתצוגת המותג פראדה במילאנו. "מגזין V" כלל אותה בעשרת הדוגמניות המובילות בעולם לשנת 2008. המגזין "ניו יורק" כינה אותה כאחת מ-10 הדוגמניות המובילות וכן הטופ מודל של היום בשבוע האופנה במילאנו.

סטרוקוס דגמנה גם ב-Style.com עבור מעצבים מובילים רבים.

סטרוקוס השתתפה בפרויקט של מגזין מקוון חדש Nomenus Quarterly, פרויקט לקולקציה חדשה של המותג THE ROW.

היא שיחקה בתפקיד קטן בסרט "התפשטות" ב-2011. היא גם הופיעה כדוגמנית הראשית בסרט הקצר של דיור "הגן הסודי – ורסאי" מאת אינז ואן לאמסוויד ו-וינוד מאדן.

בשנת 2014 הופיע שמה ברשימת הדור החדש של "אייקוני התעשייה" על ידי Models.com.

קישורים חיצוניים
----------------

ויקישיתוף מדיה וקבצים בנושא **דריה סטרוקוס** בוויקישיתוף

* דריה סטרוקוס, במסד הנתונים הקולנועיים IMDb (באנגלית)

הערות שוליים
------------

1. ↑  "Top 10 Models of 2008". *V Magazine*. אורכב מ-המקור ב-2 במאי 2008. `{{cite web}}`:  (עזרה)
2. ↑  "The Top Ten Models to Watch This Fashion Week – The Cut". נבדק ב-2013-09-17.
3. ↑  "Daria Strokous Is Today's Top Model in Milan – The Cut". נבדק ב-2013-09-17.
4. ↑  "Daria Strokous Photos on". Style.com. נבדק ב-2013-09-17.
5. ↑  "Show Package Milan FW08: IMG Milan – Of The Minute". Models.com. 2008-02-12. נבדק ב-2013-09-17.
6. ↑  Larocca, Amy (2007-08-19). "Mary-Kate and Ashley Olsen Introduce Their New Line, the Row – Fall Fashion 2007 – New York Magazine". נבדק ב-2013-09-17.
7. 1 2  "Contagion". *IMDb*.
8. ↑  "MODELS.com's Industry Icons". Models.com. 2014-08-05. נבדק ב-2014-08-05.

|  |  |
| --- | --- |
| בקרת זהויות עריכת הנתון בוויקינתונים | 
* PIC: 386185

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"דריה סטרוקוס"**.
**בננות בפיג'מות** (באנגלית: **Bananas in Pyjamas**) היא תוכנית טלוויזיה חינוכית לילדים בגילאי הגן ובית הספר היסודי בת 300 פרקים אשר עלתה במקור לשידור ברשת ABC האוסטרלית בשנת 1992. מאז הסדרה שודרה במדינות רבות ברחבי העולם בדיבוב לשפות שונות. בישראל הסדרה שודרה בדיבוב לעברית בטלוויזיה החינוכית בין השנים 1994- 2000, ובשנת 2012 יצאה בערוץ הופ! עונה נוספת שהיא כולה באנימציה ממוחשבת בתלת מימד.
ב-2016 יצאו כמה מפרקי הסדרה ל-HOT VOD Young בשפת המקור ובליווי כתוביות תרגום בעברית. 

דמויות הסדרה נוצרו במקור בהשראת שיר ילדים בריטי משנת 1967 אשר נכתב על ידי המלחין הבריטי קארי בלייטון. השיר מתאר בננות בפיג'מות אשר רודפות אחר דובי צעצוע.

התוכנית בוצעה באמצעות שחקנים אשר לבושים בתחפושות (בסגנון סדרת הטלוויזיה הבריטית טלטאביז והסדרה האמריקאית החברים של בארני).

בעקבות הצלחת הסדרה יצא לשווקים קו צעצועים של הסדרה אשר פותח על ידי יצרן הצעצועים "TOMY" בשנת 1996.

שיר הפתיחה של התוכנית בגרסה העברית בוצע על ידי חני נחמיאס.

תקציר העלילה
------------

עלילת התוכנית מתמקדת בצמד בננות דמויי אנוש בשם בנני ובנוני אשר לבושים בפיג'מות. הצמד מתגורר באותה השכונה יחד עם שלושה דובי צעצוע אשר נקראות מולי, אפי ולילי וחולדה בשם עכברוש. הבננות מחנכות ומבדרות את הצופים באמצעות שירים וריקודים.

מדבבים בגרסה העברית
-------------------

* ירון דגן - בנני (עונה 1)
* דורון בן-עמי - בנני (עונה 2)
* יהונתן השילוני - בנני (עונה 3)
* עמרי דגן - בנון (עונות 1+2)
* דניאל מגון (עונה 3)
* אורלי קטן - מולי/לילי
* אור אזולאי - אפי
* רותי הולצמן - מר עכברוש, קריינית
* קובי ליבר - קריין (פרק ראשון)

קישורים חיצוניים
----------------

ויקישיתוף מדיה וקבצים בנושא **בננות בפיג'מות** בוויקישיתוף
* 

* אתר האינטרנט הרשמי של בננות בפיג'מות

* "בננות בפיג'מות", במסד הנתונים הקולנועיים IMDb (באנגלית)

* "בננות בפיג'מות", במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 3a6b4a7a-3eea-44f6-9664-ed3ceada4db4

 |
**FlightGear** ('ציוד טיסה' בתרגום חופשי) הוא משחק סימולציה חינמי שמפורסם תחת הרישיון הציבורי הכללי של גנו. במשחק זה ניתן להטיס מטוסים, להמריא, לנחות, ולדמות תקלות שונות במטוס. משחק זה מתוכנת בשפת C++ בין השאר על ידי ג'ון בנדט. בנוסף להטסת מטוסים, במשחק יש אפשרות להפעיל את המטוס עצמאית על ידי הפעלת תהליך הצתה, הפעלת APU ועוד.

חסרונות FlightGear
------------------

בניגוד ל-Flight Simulator X ו-X-Plane, שנחשבים לסימולטורים מהרמה הגבוהה ביותר שנמצאים בשימוש על ידי חברות תעופה ובתי ספר לטיסה, FlightGear הוא סימולטור חובבני בלבד, שלא מכיל את הפיזיקה המתקדמת הקיימת ב-FSX וב-X-Plane. בנוסף, המטוסים בסימולטור FlightGear הם לא מדויקים ואף לא קרובים למציאות, לעומת זאת, לסימולטורים FSX ו-X-Plane קיימות חברות פיתוח שמתמחות בפיתוח מטוסים לסימולטור הקרובים ככל האפשר למציאות כדוגמת חברת PMDG.

מזג אוויר
---------

מזג האוויר ב-FlightGear ניתן לשינוי על פי מזג אוויר מעודכן און-ליין, או שניתן לשנותו בהגדרות טרום-טיסה. מזג האוויר יכול להשפיע בצורה רצינית על פעולת המטוס ויכול להפריע בהטסה שלו, וכך להוות אתגר לטייס.

נוף
---

ה-FlightGear מגיע עם נוף המותאם למיקום המטוס בעולם, על ידי גוגל מפות של חברת גוגל. ניתן לאפשר בהגדרות הטרום טיסה בנייה אוטומטית של מבנים, עצים ואובייקטים נוספים, על מנת לאפשר אתגר גדול יותר. בנוסף ניתן למצוא ב-FlightGear סירות ומטוסים נוספים על ידי הפעלת 'AI Modules' בהגדרות הטרום-טיסה.

סוגי מטוסים
-----------

בואינג 737 של KLM במשחק
סוגי המטוסים מגיעים עם המשחק, ואינם מכילים באגים. מטוסים כגון: בואינג 777-200, בואינג 777-300, מטוס ביצ'קראפט 1900, A6M זירו ועוד.

בנוסף, מתכנת המשחק הוסיף מודולים והגדרות פיזיקה מתוכנת הקוד פתוח בשם JSBSim. תוכנה זו תרמה רבות למשחק ואפשרה לו לצאת לפועל.

קוד המקור של FlightGear
-----------------------

ל-FlightGear יש קוד מקור אותו ניתן לשתף, אך הם אוסרים על פרסום הקוד הערוך תחת השם FlightGear. בנוסף, הם אוסרים לפרסם את אותו קוד המקור תחת שם אחר, אלא לשנותו במידה ניכרת ואז לפרסמו. קוד המקור שלהם משתמש ב-OpenAL,‏ OpenGL ו-c++ על מנת לפעול כראוי.

MultiPlayer
-----------

ל-FlightGear יש קהילת Multiplayer קטנה שניתן להתחבר אליה בכל עת על ידי בחירת שרת בכרטיסייה Multiplayer. ניתן לדבר חברים בקהילה בצ'אט, לטוס לצדם, ולראות את המטוסים של האחרים. בנוסף, קיימת מפת Multiplayer.

MultiPlayer Co-Pilot
--------------------

FlightGear החליטו לאפשר למשתמשיהם להתחבר למטוס ולקבל שליטה בנוסף למטיס הראשי. לטייס המשנה יש שליטה מלאה על המטוס אך אינו יכול להזיז את ההגה כל עוד הטייס הראשי מתנגד לפעולה של טייס המשנה. אותו הדבר פועל הפוך.

קישורים חיצוניים
----------------

ויקישיתוף מדיה וקבצים בנושא **FlightGear** בוויקישיתוף
* 

* אתר האינטרנט הרשמי של FlightGear (באנגלית)
* www.flightgear.org
* FlightGear, באתר PCGamingWiki (באנגלית)
**ויליאם ג'יימס ביילי** (באנגלית: **William James Bailey**;‏ 23 בינואר 1910 – 27 בפברואר 1995) היה אירי-אמריקאי, פעיל במפלגה הקומוניסטית שלחם במסגרת הכוחות הרפובליקנים של הבריגדות הבינלאומיות במלחמת האזרחים בספרד (1936–1939).

ביוגרפיה
--------

ביילי, שעבד כימאי, גנב את דגל צלב הקרס מחרטום הספינה הגרמנית "ברמן" שעגנה במנהטן בשנת 1935. שר התעמולה הנאצי יוזף גבלס פרסם הודעה זועמת בתגובה. בעקבות האירוע ראש העיר של ניו יורק, פיורלו לה גוארדיה, שלח עשרה בלשים להגנת הקונסוליה הגרמנית. כל אלו היו בלשים יהודים - עם שמות כמו גולדפרב וגינסבורג. גבלס ראה בכך הקנטה קשה ואמר: "אנחנו לא רוצים שממזרים נחותים אלו ישמרו על אף אחד מאנשינו." ביילי הועמד לדין, אך השופט היהודי שפסק את גזר דינו החליט לזכותו ומצא תקדים לזכותו באירועי מסיבת התה של בוסטון. הפסיקה עוררה את חמתם של הנאצים ומחלקת המדינה נאלצה להתנצל עליה בפני גרמניה הנאצית.

ביילי, שהיה חבר המפלגה הקומוניסטית משכונות מעמד הפועלים של הובוקן והלס קיצ'ן נלחם בפשיזם במהלך מלחמת האזרחים בספרד. הוא הצטרף לחטיבת אברהם לינקולן, הנציגות האמריקאית של הבריגדות הבינלאומיות.

במהלך מלחמת העולם השנייה השתתף בפלישה לפיליפינים. זהותו הקומוניסטית הביאה לגירושו מאיגוד העובדים שבו פעל בתקופת מקארתי. בעקבות אירועי המרד ההונגרי ב-1956 ביילי התפכח מהקומוניזם הסובייטי.

ביילי התגורר בהמשך באזור מפרץ סן פרנסיסקו.

ב־27 בפברואר 1995 נפטר ממצב ריאתי שהיה תוצאה של חשיפה לאזבסט במהלך עבודתו בים.

פרסם אוטוביוגרפיה ב-1993. הנוסח המלא שלה זמין באינטרנט.

סיפורו של ביילי מסופר ב"המסית: ויליאם ביילי והמרד האמריקאי הראשון נגד הנאציזם" מאת פיטר דאפי.

קישורים חיצוניים
----------------

* ריץ' טנוריו, המלח האמריקאי שהתגרה בהיטלר, באתר זמן ישראל, 26 ביולי 2019
* The Kid from Hoboken - האוטוביוגרפיה של ביילי (באנגלית)

הערות שוליים
------------

1. ↑
2. ↑  Peter N Carroll *The Odyssey of the Abraham Lincoln Brigade: Americans in the Spanish Civil War*, pages 180-183 and *passim*, Stanford University Press (1994)
3. ↑  "Alternative America" (Ed Rampell interview of Studs Terkel), *Socialist Review*, April 2006
4. ↑  "Bill Bailey (1911-1995)". Ireland and the Spanish Civil War. 28 פבר' 2007. אורכב מ-המקור ב-28 באוקטובר 2009. נבדק ב-2 ביוני 2014. `{{cite web}}`:  (עזרה)
5. ↑  Bailey, Bill (1993). Damme, Lynne (ed.). "The Kid from Hoboken". Larkspring Productions. נבדק ב-6 בינואר 2016. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012356655905171
* GND: 1187381004
* ISNI: 0000 0004 9813 2297
* LCCN: no2017047866
* VIAF: 8821149296175380670003
* WorldCat: lccn-no2017047866

 |
**פאלקון 4.0** הוא משחק סימולציה מדמה טיסה של מטוס ה-F-16 פייטינג פלקון. המשחק הופץ בשנת 1998 בידי חברת MicroProse, והוא משחק המשך בסדרת משחקי ה-"Falcon" שראשיתה בשנת 1984. פיתוחו של המשחק המשיך באופן עצמאי בידי קבוצות שונות של מעריציו. על ההפצות הידועות נמנו SuperPak 3 ו-OpenFalcon בה נוספו למשחק דגמי מטוסים נוספים.

עלילת המשחק מתרחשת בראשית שנות ה-90 באזור קוריאה. לאחר תקיפת קוריאה הצפונית את שכנתה מדרום, נחלץ הצבא האמריקאי לעזרתה של קוריאה הדרומית. באירועי המשחק מעורבות גם סין, רוסיה ויפן. ניתן לשחק באזורי משחק נוספים ועל פי עלילות משנה נוספות.

מצבי המשחק השונים: 

* Campaign - מלחמה, השחקן בוחר את הטייסת שבה הוא ירצה לטוס ואחר כך הוא בוחר את המשימה אותה הוא רוצה לבצע.
* Tactical Engagement - מצב שבו השחקן מתכנן את המשימה (מטוסים, כלי נשק, מטרות, הגנה ואפילו אויבים)
* Dogfight - מצב שבו השחקן מבצע קרב אוויר עם מטוסי האויב.

גרסה נוכחית
-----------

ב-24 באפריל 2022 הופצה גרסה 4.36 כעדכנית ביותר של משחק הסימולציה פאלקון BMS. פאלקון BMS היא תולדה של פיתוח קוד פתוח, מפתחים הכניסו שיפורים בקוד המקור לאחר שהחברה המפתחת פשטה רגל. הגרסה הנוכחית משדרגת את הסימולטור מכל הבחינות:

* תמיכה ב-Windows 10 - תמיכה מלאה בגרסת הווינדוס 10.
* גרפיקה עדכנית - היום הסימולטור רץ על DX11.
* קוקפיט תלת־ממדי חדש ולחיץ.
* משחק רשת יציב.
* מודל טיסה חדשני.
* שיפורים באוויוניקה.

הגרסה מופצת בחינם וניתן להוריד אותה באתר פאלקון של הקהילה הישראלית. בנוסף, הקהילה הישראלית של פאלקון בהובלת טייסת 108 הווירטואלית פיתחה את זירת ישראל. כלומר ניתן להטיס מטוסי קרב ישראליים של חיל האוויר הישראלי, להמריא מבסיסי צה"ל ולבצע משימות בזירת הים התיכון.

קישורים חיצוניים
----------------

* 

* אתר האינטרנט הרשמי של פאלקון 4.0
איזבל מצרפת הייתה מלכת אנגליה כאשתו השנייה של ריצ'רד השני, מלך אנגליה בין 1396–1399, ודוכסית אורליאן בשנים 1406–1409 כמו כן הייתה נסיכה בצרפת.

שנים ראשונות
------------

איזבל נולדה ב-9 בנובמבר 1389 כילדתם השלישית ובתם השנייה של שארל השישי, מלך צרפת ואשתו אליזבת מבוואריה, הייתה ילדתם הראשונה ששרדה עד בגרות, לאחר שאחיה הבכור שארל, מת בגיל 4 חודשים ולאחר שאחותה ז'אן מתה בגיל שנתיים. כמו כן היו לה 9 אחים קטנים מתוכם שרדו 7 עד בגרות. על מנת להבטיח שלום בין צרפת לבין אנגליה חיתן מלך צרפת שארל השישי את ביתו איזבל עם ריצ'רד השני, מלך אנגליה אף על פי שאיזבל הייתה עדיין קטינה בת 6 בלבד ואילו ריצ'רד היה בן 29. המלך ריצ'רד נסע לפריז בשביל כלתו המיועדת ולאחר חגיגות בפריז לקח אותה איתו לקאלה שם נערך טקס חתונתם ב-31 באוקטובר 1396.

הנסיכה איזבל נלקחה דומעת עטופה בשמלת משי כחולה ולבושה בזהב רב, נשאה על ידי מרכבה הנלקחת על ידי דוכסים ודוכסיות אנגלים. ארבעה ימים לאחר מכן ב-4 בנובמבר היא הובאה לכנסיית סנט ניקולס בקאלה שם ריצ'רד התחתן איתה. כל זאת חמישה ימים לפני יום הולדתה השביעי.

מלכת אנגליה
-----------

ריצ'רד ואיזבלה ביום חתונתם, הוא בן 29 והיא בת 6 בלבדריצ'רד ואיזבלה ביום חתונתם, הוא בן 29 והיא בת 6 בלבד
לאחר החתונה עברה לגור בטירת וינדזור בברקשייר. היא הוכתרה למלכת אנגליה במנזר וסטמינסטר בשנת 1397 אף על פי שנישואיהם היו פוליטיים ולמרות גילה הנמוך של איזבלה, איזבלה וריצ'רד פיתחו מערכת יחסים מכבדת והדדית, המלך ביקר אותה בקביעות בווינדזור שם נהג בכבוד בה ובנשותיה.
עד מאי 1399 עברה איזבל לטירת פורטצ'סטר על מנת להגן עליה בזמן שהמלך יצא למסע צבאי באירלנד. בינתיים בצרפת אביה, שארל השישי, לקה בנפשו ובתפקיד העוצר כיהן דודה לואי הראשון, דוכס אורליאן שהחליט שיחסיו עם אנגליה אינם חשובים, ונתן להנרי בולינגברוק בן דודו ויריבו של ריצ'רד לחזור לאנגליה.
רבים מהאצילים האנגלים תמכו בהנרי שפתח במערכה צבאית ולא נתקל בהתנגדות רבה כיוון שריצ'רד היה באותו הזמן באירלנד. אדמונד מלאנגלי, דוכס יורק, שומר המלכה ודודם של הנרי וריצ'רד, צידד בסוף גם כן במורדים והוחלט להעביר את איזבל לטירת וולינגפורד (אנ') ולאחר מכן לטירת לידס (אנ'). ב-19 באוגוסט 1399 נכנע ריצ'רד והוא נכלא בלונדון. ב-13 באוקטובר הוכרז הנרי כהנרי הרביעי מלך אנגליה. ואיזבל הועברה למעצר בית.

ב-14 בפברואר מת ריצ'רד ובית המשפט הצרפתי ביקש להחזיר את איזבל לצרפת. אך הנרי רצה את איזבל ככלה לבנו הנרי ממונמות', איזבל סירבה לדרישותיו ונכנסה לאבל על ריצ'רד. באוגוסט 1401 הורשתה לחזור לצרפת אך הנרי לקח לה את הנדוניה שלה. אירועים אלה גרמו בין השאר להמשך מלחמת מאה השנים בחזית בין צרפת לאנגליה.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **איזבלה מצרפת (1389–1409)** |

* איזבלה מצרפת, באתר "Find a Grave" (באנגלית)

הערות שוליים
------------

1. ↑  איזבלה מצרפת פוגשת את בעלה, ריצ'רד השני, מלך אנגליה, באתר femina
2. ↑  Sumption, Jonathan (2011). The Hundred Years War, Volume 3: Divided Houses. Faber & Faber. עמוד 831

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012412034805171
* BnF: cb13514280n (data)
* GND: 1096341255
* ISNI: 0000 0004 5099 3434
* SUDOC: 050463500
* VIAF: 316748310
* WorldCat: viaf-316748310

 |
מוחאמה של טונה
מנה כארוחה
**מוחאמה** (בספרדית: **Mojama**; בפורטוגזית: **Muxama**) הוא מעדן ים תיכוני המורכב מטונה מפולטת ומשומרת במלח בישול, שנמצא בדרך כלל באזורי מורסיה ואנדלוסיה של ספרד, במיוחד בוולבה ובקדיס או בפורטוגל באזור אלגארבה. טונה זהובה, וטונה כחולת-סנפיר אטלנטית הם הזנים הנפוצים ביותר בשימוש להכנת המאכל.

אטימולוגיה
----------

המילה מוחאמה מגיעה מהמילה הערבית מוסאמה (יבש) או מושאמה (עשויה משעווה), אך מקורותיה הם פיניקים, במיוחד מגאדיר, קדיס כיום, היישוב הפיניקי הראשון במערב הים התיכון. הפיניקים למדו לייבש טונה במלח ים כדי להכין אותה למסחר.

הכנה
----

מוחאמה מיוצרת מנתחי הצדדים בין הצלעות התחתונות, לבין החלק התחתון של הגב של הטונה על ידי יישון וכבישה במלח למשך יומיים או בין 18 לבין 36 שעות. לאחר מכן מסירים את המלח ושוטפים את הנתחים. יש יצרנים שדוחסים את בשר הדג כדי לשחרר טוב יותר לחות. לאחר מכן מונחים הנתחים לייבוש בשמש וברוח (לפי השיטה המסורתית) למשך חמישה עשר עד עשרים יום. התוצר הסופי הוא נתח דג בכיכר חום כהה.

הגשה
----

המנה מוגשת בדרך כלל בפרוסות דקות במיוחד עם שמן זית ועגבניות קצוצות או שקדים (במיוחד בוולנסיה). אפשר להגיש את הפרוסות על לחם או עם פסטה. במדריד מוחאמה הוא טאפס פופולרי מאוד בשעות אחר הצהריים ומוגש עם בירה וזיתים. ניתן לשלב את המוחאמה גם עם יינות לבנים יבשים או אדומים יבשים.

ערך תזונתי
----------

מוחאמה עשירה בחלבון ובחומצות שומן אומגה 3. היא מכילה גם ויטמינים מקבוצת B, מגנזיום וויטמין D.

ראו גם
------

* גרבלקס
* בוניטו
* לקס
* לוטפיסק

קישורים חיצוניים
----------------

ויקישיתוף מדיה וקבצים בנושא **מוחאמה** בוויקישיתוף

הערות שוליים
------------

1. 1 2 3 4 5 6  Guadarrama, Ana (2021-05-20). "Mojama, una salazón del sur de España". *The Gourmet Journal: Periódico de Gastronomía* (בספרדית). נבדק ב-2022-12-31.
2. 1 2 3  "Salazones, the salt-cured fish specialities of the Region of Murcia". *murciatoday.com*. נבדק ב-2022-12-31.
3. 1 2  Hernández, Daniela (10 בספטמבר 2022). "¿Qué es la mojama y cómo se sirve?; conoce a un alimento popular en la cocina española". *www.gastrolabweb.com* (בספרדית). נבדק ב-2022-12-31. `{{cite web}}`:  (עזרה)
4. 1 2  Zucker, Sam (2019-04-27). "La Chana: Andalusian Flavors, Hold the Flamenco". *Culinary Backstreets* (באנגלית). נבדק ב-2022-12-31.
5. 1 2  Baticon, Susana (2019-09-25). "Cecina y mojama, dos caras de la misma moneda". *¡HOLA! Cocina* (בספרדית). נבדק ב-2022-12-31.
6. 1 2 3 4 5  Anthony, Vanessa Nix (2022-10-09). "Mojama: The Spanish Dried Tuna You Should Know". *Tasting Table* (באנגלית אמריקאית). נבדק ב-2022-12-31.
7. 1 2 3 4  Newman, Alan P. "The Salt-Cured Tuna Known as 'The Ham of the Sea'". *Atlas Obscura* (באנגלית). נבדק ב-2022-12-31.
8. 1 2  Escalante, Jose Luis (2018-12-10). "Alimentos: Mojama, sus propiedades, beneficios y valor nutricional". *La Vanguardia* (בספרדית). נבדק ב-2022-12-31.
**קווים מנחים רפואיים** הם מסמך המנחה החלטות אבחנתיות וטיפוליות בתחום הבריאות. מסמכים מסוג זה קיימים מזה אלפי שנים, אלא שבניגוד לקווים מנחים של הרפואה המסורתית, המבוססים על מנהג או על הסמכות של מחבריהם, הקווים המנחים ברפואה בת־ימינו משקפים רפואה מבוססת ראיות ונכתבים לאחר בחינה שיטתית של המחקרים בתחומם. על פי רוב, הקווים המנחים נכתבים מטעם אגודות מקצועיות, ולעיתים הם מחייבים את העוסקים בתחומם, אלא אם ישנה הצדקה לסטות מהם באופן פרטני.

מסמכי קווים מנחים מסכמים ומעריכים את העדויות האיכותיות ביותר ואת המידע העדכני ביותר בתחום המניעה, האבחנה, הפרוגנוזה והטיפול, לרבות ניתוחי סיכון-תועלת ועלות-תועלת. הסיכום נערך במטרה לענות על שאלות הנוגעות לעבודה הקלינית, וחלקם אף מנוסחים במבנה של שאלות ותשובות. אופן סיכום העדויות עשוי לכלול סקירה שיטתית ומטא-אנליזה של המחקרים בתחום.

ההמלצות בקווים המנחים מדורגות לפי חוזק ההמלצה ולפי גופי העדויות שעליהם הן נסמכות. חלק מהקווים המנחים מכילים אלגוריתמים שהם ממליצים לפעול לפיהם.

מטרות נוספות של קווים מנחים רפואיים הן ליצור תקן לטיפול הרפואי, לשפר את איכות הטיפול, להפחית סיכונים (למטופל, למטפל ולמבטח) ולהשיג את האיזון הטוב ביותר בין עלות לפרמטרים כגון יעילות תהליכים אבחנתיים וטיפוליים וסגוליות ורגישות של תהליכים אבחנתיים.

קווים מנחים נכתבים ברמה לאומית או בין-לאומית בידי איגודים רפואיים, גופים ממשלתיים ואף ארגון הבריאות העולמי. ברמה המקומית עשויים גופים לכתוב קווים מנחים משלהם, תוך ביצוע התאמות מהקווים המנחים הכלליים.

למרות היתרונות שבפרסום מסמכי קווים מנחים, ההמלצות בהם עלולות להפוך למיושנות עם הצטברות עדויות חדשות ממחקרים נוספים. בנוסף, בכתיבת הקווים המנחים עלולות לחול בעיות מתודולוגיות וניגוד עניינים. משום כך, יש שונות רבה במסמכי קווים מנחים, בפרט כאלה שמפורסמים באופן מקוון ואינם עוברים ביקורת עמיתים. לרוב, אוכלוסיית המטופלים ובני משפחותיהם מודרת מתהליך ניסוח הקווים המנחים, הדרה שבחלקה נובעת מהיעדר הידע כיצד לשלבם בתהליך.

ראו גם
------

* מסמך עמדה

קישורים חיצוניים
----------------

ויקישיתוף מדיה וקבצים בנושא **קווים מנחים רפואיים** בוויקישיתוף
* הנחיות קליניות וניירות עמדה של האיגודים המדעיים, באתר ההסתדרות הרפואית בישראל